Document ID: 31989D0146

ΑΠΟΦΑΣΗ ΤΟΥ ΣΥΜΒΟΥΛΙΟΥ
της 12ης Δεκεμβρίου 1988
για τη σύναψη της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας περί του ελέγχου και της αμοιβαίας προστασίας των οίνων ποιότητας καθώς και του οίνου «ρετσίνα»
(89/146/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι στις 21 Οκτωβρίου 1981 συνήφθη συμφωνία μεταξύ της Κοινότητας και της Αυστρίας περί του ελέγχου και της αμοιβαίας προστασίας των οίνων ποιότητος καθώς και ορισμένων οίνων που περιγράφονται με γεωγραφική ένδειξη^(1) ότι είναι σκόπιμο, με την αποκτηθείσα πείρα και λαμβάνοντας κυρίως υπόψη την ένταξη της Ισπανίας και της Πορτογαλίας στην Κοινότητα, να συναφθεί νέα συμφωνία σε αντικατάσταση της παλαιάς
ότι η Επιτροπή διαπραγματεύθηκε συμφωνία με τη Δημοκρατία της Αυστρίας σχετικά με το θέμα αυτό ότι η συμφωνία αυτή πρέπει να εγκριθεί,
ΑΠΟΦΑΣΙΖΕΙ:
Άρθρο 1
Η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας περί του ελέγχου και
της αμοιβαίας προστασίας των οίνων ποιότητας καθώς και του οίνου «ρετσίνα» εγκρίνεται εξ ονόματος της Κοινότητας.
Το κείμενο της συμφωνίας επισυνάπτεται στην παρούσα απόφαση.
Άρθρο 2
1. Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.
2. Ο Πρόεδρος του Συμβουλίου προβαίνει στην ανακοίνωση που προβλέπει το άρθρο 19 παράγραφος 1 της συμφωνίας.
Βρυξέλλες, 12 Δεκεμβρίου 1988.

Labels: 3
17
18
15